Wolfgang Happle

Wolfgang Happle er en tysk tidligere skihopper som konkurrerte for Vest-Tyskland.

Han deltok i den tysk-østerrikske hoppuka fra 1958 til 1968, med 10.-plass i 1959/60 og 1960/61 som beste sammenlagtplassering. Hans beste plassering i enkeltrenn var 3.-plass i Garmisch-Partenkirchen 1. januar 1962 og i Innsbruck 6. januar 1962. Han deltok i VM i 1962 og 1966, med 8.-plass i storbakken i Oslo i 1966 som beste resultat.

Wolfgang Happle er nå (2011) leder for FIS' bakkekomitéFIS: Jumping committee (besøkt 17. april 2011), og var den som i 2010 og 2011 sertifiserte og offisielt godkjente Holmenkollbakken og Vikersundbakken etter siste ombygging.Oslo Ski-VM 2011: Holmenkollbakken er nå godkjent av FIS (4. februar 2010, besøkt 17. april 2011)Vikersund.no: Verdens største bakke offisielt FIS-godkjent  (1. februar 2011, besøkt 17. april 2011) Han oppfant bommen som hopperne sitter på før de setter utfor. Bommen kalles på tysk «Happle-Balken» («Happle-bommen»).Skispringen.com: Skisprunglexikon - B  (besøkt 17. april 2011)

 Referanser 

 Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. , flere sider

 Eksterne lenker 


Kategori:Tyske skihoppere
Kategori:Sportsfunksjonærer
Kategori:Deltakere for Vest-Tyskland under Ski-VM 1966